సుధ కొంగర

సుధ కొంగర ఒక భారతీయ చిత్ర దర్శకురాలు,  స్క్రీన్ రైటర్, తమిళ సినిమాల్లో ప్రధానంగా పనిచేస్తుంది.  49 వ జాతీయ చలనచిత్ర అవార్డులలో ఉత్తమ ఆంగ్ల చలన చిత్ర పురస్కారాన్ని గెలుచుకున్న భారతీయ ఆంగ్ల చిత్రం మితర్, మై ఫ్రెండ్  చిత్రాలకు ఆమె స్క్రీన్ రైటర్‌గా అడుగుపెట్టింది.  ఆ తర్వాత మణిరత్నంతో కలిసి ఏడేళ్లు అసోసియేట్ డైరెక్టర్‌గా పనిచేసింది.   2016 లో ఆమె "సాలె ఖడూస్" చిత్రం ద్వారా హిందీ చిత్రసీమ లోకి అడుగుపెట్టింది. ఈ చిత్రం తమిళంలో "ఇరుది సుత్రు" గా విడుదల అయింది. ఈ చిత్రం ద్వారా తమిళంలో ఉత్తమ దర్శకుడు ఫిలింఫేర్ అవార్డు గెలుచుకుంది.    గురు (2017) చిత్రం ద్వారా ఆమె తెలుగు చిత్రసీమ  లో అరంగేట్రం చేసింది.

ప్రారంభ జీవితం 
సుధ కొంగర ఆంధ్రప్రదేశ్ లోని విశాఖపట్నంలో జన్మించింది. ఆమె  విశాఖపట్నం లోని టింపానీ సెకండరీ స్కూల్ నుండి పాఠశాల విద్యను అభ్యసించింది. ఆమె తండ్రి ఆంధ్రప్రదేశ్ కు,  తల్లి చెన్నైకి చెందినవారు . ఆ తర్వాత ఆమె నాగర్‌కోయిల్‌లోని ఉమెన్స్ క్రిస్టియన్ కాలేజీ నుండి హిస్టరీ, మాస్ కమ్యూనికేషన్స్ చదివింది.

జీవితం 
తన మొట్టమొదటి దర్శకత్వం వహించిన ద్రోహి (2010). ఆమె బాక్సింగ్‌పై స్పోర్ట్స్ డ్రామా చిత్రం రాయడం ప్రారంభించింది. దానికి ఇరుది సుత్రు గా పేరు పెట్టింది.  2013 మధ్యలో ఆమె మాధవన్ ను కలిసింది. వీరిరువురూ గతంలో మణిరత్నం దర్శకత్వంలోని    మాధవన్ చిత్రాలలో కలిసి పనిచేసారు.  సుధ అసోసియేట్ డైరెక్టర్‌గా పనిచేసింది. ఇరుది సుత్రు సినిమా తరువాత ఆమె ఎయిర్ డక్కన్ వ్యవస్థాపకుడైన కెప్టెన్ జి.ఆర్ గోపీనాధ్ జీవితం ఆధారంగా "సూరరై పొత్రు" చిత్రానికి దర్శకత్వం వహించింది.

ఫిల్మోగ్రఫీ

మూలాలు 

తెలుగువారిలో సంగీతకారులు
తెలుగు సినిమా దర్శకులు
జీవిస్తున్న ప్రజలు
1970 జననాలు